钦定古今图书集成/明伦汇编/官常典/第103卷 > 《宋宗室及诸王传论下》同前
## 钦定古今图书集成/明伦汇编/官常典/第103卷 > 《宋宗室及诸王传论下》同前

甚矣哉，元嘉之遇祸也，杀逆之衅，事起肌肤，因心之
童，遂亡天性。虽鸣镝之酷，未极于斯，其不至覆亡，亦
为幸也。明皇统运，疑隙内构，寻斧所加，先自王戚。晋
刺以犷暴摧躯，巴哀由和良鸩体，保身之路，未知攸
适。昔之戒子，慎勿为善。详求其旨，将远有以乎？《诗》云：
“不自我先，不自我后。”盖古人之畏乱也。孝武诸子，提挈以成衅乱，遂至宇内沸腾，王室如毁，而帝之诸裔
莫不歼焉。“强不如弱”，义在于此。明帝负螟之庆，事非
己出，枝叶不茂，岂能庇其本乎！